Publication: Magyar Közlöny
Issue: MK-1999-27 (Year: 1999, Number: 27)
Era: 1990-2004
Section: az 55/1999. (III. 31.) Korm. rendelethez
Paragraph Index: 1725

4. egy félév: nappali tagozaton 14—16 hét szorgalmi időből, 5—7 hét vizsgaidőszakból és területi szakmai gyakorlatból, levelező tagozaton 10 napos oktatásból és vizsgaidőszakból tevődik össze. Az egyes tantárgyak, tantárgyrészek elsajátításához szükséges összórák mennyiségét, illetőleg az ennek megfelelő kredit értéket az intézményi tantárgyi programok határozzák meg. Egy adott tantárgynak vagy tantárgyrésznek csak egyetlen kredit értéke lehet, amely a tananyag elsajátításához átlagosan szükséges munkamennyiséget fejezi ki, így független egyfelől attól, hogy a tárgy egy adott szakon kötelező, kötelezően választható vagy választható, másfelől független a képzés (nappali, levelező) formájától.

Source: https://magyarkozlony.hu/hivatalos-lapok/9a9cf91e894c223daf4f422c4ff3939a175a3dd0/dokumentumok/cfdda7ae12cc433c714d617b11f21b093ff42b3e/letoltes